জামায়াতে ইসলামীর সেক্রেটারি জেনারেল আলী আহসান মোহাম্মাদ মুজাহিদের আরও তিন দিন, সংগঠনটির অপর দুই নেতা মুহাম্মদ কামারুজ্জামানের ছেলে হাসান ইমাম ও আবদুল কাদের মোল্লার ছেলে হাসান জামিলসহ সাতজনের দুই দিন করে রিমান্ড মঞ্জুর হয়েছে।  পুলিশের আবেদনের  পরিপ্রেক্ষিতে গতকাল বৃহস্পতিবার ঢাকার মুখ্য মহানগর হাকিম আদালত তাঁদের এই রিমান্ড মঞ্জুর করেন।  এর মধ্যে মুক্তিযুদ্ধ চলাকালে রাজধানীর পল্লবীতে গণহত্যার অভিযোগে দায়ের করা মামলায় সিআইডি মুজাহিদকে ১০ দিনের রিমান্ডে নেওয়ার আবেদন করে। অতিরিক্ত মুখ্য মহানগর হাকিম মোহাম্মদ আলী হোসাইন তিন দিনের রিমান্ড মঞ্জুর করেন।  পল্লবীর দুয়ারিপাড়ার আমির হোসেন মোল্লা ২০০৮ সালের …